Clueless þénaði 56 milljónir dollara í Bandaríkjunum einum og varð hálfgert „ cult “ á meðal unglinga um allan heim . Myndin sem var lauslega byggð á skáldsögunni Emmu eftir Jane Austen innihélt óþekkta leikara á borð við Paul Rudd og Brittany Murphy sem urðu síðar stórstjörnur . TYGGUR MATINN FYRIR SON SINN Alicia Silverstone lék dekurrófuna Cher Horowitz sem átti draumafataskáp allra stúlkna og sagði „ As if . “ Árið 1997 náði ferill hennar hápunkti þegar hún lék í myndinni Batman og Robin . Í dag hefur hún einbeitt sér að dýraverndun og gaf út bókina „ The Kind Diet “ um veganisma árið 2009 . Árið 2014 gaf hún út bókina „ The Kind Mama “ sem fjallar um fjögurra ára son hennar , Bear Blu . Árið 2012 olli hún miklu fjaðrafoki þegar til hennar sást gefa syni sínum mat sem hún hafði tuggið sjálf . FRÉTTAKONA Í DAG Stacey Dash lék bestu vinkonu Cher , Dionne . Eftir Cluless lék Stacey í þáttum sem voru byggðir á myndinni . Í dag starfar hún á Fox News . LÉST VEGNA EITRUNAR Brittany Murphy lék Tai Fraser , skiptinema og gæluverkefni Cher . Murphy gerði það mjög gott og lék í myndum á borð við „ 8 mile “ og Girl , Interrupted . Murphy lést sviplega árið 2009 vegna eitrunar . EINS OG VERK EFTIR MONET Elisa Donoan lék óvinkonu Cher , Amber Mariens . Cher líkti Amber oft við Monet-verk þar sem hún væri fríð í fjarska en þegar nær væri komið væri andlitið á henni ein stór óreiða . Frægðarsól Elisu hefur ekki skinið skært en hún lék þó í myndinni Night at the Roxbury og í þáttunum Sabrina The Teenage Witch . VINSÆLL Donald Faison lék kærasta Dionne og var með ansi myndarlega teina . Eftir myndina lék Donald í þáttunum sem voru byggðir á myndinni . Seinna lék hann í vinsælu þáttunum Scrubs og The Exes . TALAR INN Á TEIKNIMYNDIR Breckin Meyer lék grashausinn Travis Birkenstock sem féll fyrir skiptinemanum Tai sem Brittany Murphy lék . Í dag einbeitir Breckin sér að talsetningum og hefur talað inn á þætti eins og Robot Chicken og King of the Hill . SLÓ RÆKILEGA Í GEGN Paul Rudd lék Josh Lucas , fyrrum stjúpbróðir Cher , sem hún síðan féll fyrir . Paul Rudd hefur svo sannarlega slegið í gegn og fer með aðalhlutverk í myndinni Ant-Man sem er vinsælasta kvikmynd í heiminum í dag .